**Peterd Község Önkormányzata Képviselő-testületének**

**6/2014.(IX.15.) önkormányzati rendelete**

**közterületek elnevezésének, valamint az elnevezésük megváltoztatására irányuló**

**kezdeményezés és a házszám-megállapítás helyi szabályairól**

Peterd Község Önkormányzatának Képviselő-testülete a Magyarország Alaptörvénye 32.cikk (2) bekezdésében meghatározott feladatkörében eljárva a Magyarország helyi

önkormányzatairól szóló 2011. évi CLXXXIX. tv. 143. § (3) bekezdésében kapott

felhatalmazás alapján a település közterületei elnevezéséről, valamint az elnevezésük

megváltoztatására irányuló kezdeményezés és a házszám-megállapítás helyi szabályairól az

alábbi rendeletet alkotja.

1. **A rendelet célja**

1. § Peterd község közigazgatási területén az egységes utcanév táblák, házszámtáblák

alkalmazásával a tényleges állapotnak megfelelő lakcím nyilvántartás elősegítése, a község

lakói elérhetőségének megkönnyítése.

1. **A közterületnév**

2. § A közterületnév, mint földrajzi név a közterületek megjelölésére, földrajzi azonosítására, a tájékozódás biztosítására szolgál, egyúttal emléket állít és hagyományt őriz.

1. **A közterületnév elnevezés általános szabályai**

3.§ (1) Peterd község közigazgatási területén belüli minden közterületet (út, utca, tér, park, köz, sétány) - a (2) bekezdésben foglalt kivétellel - el kell nevezni.

(2) Külterületi mezőgazdasági célú utakat, dűlőutakat nem kell elnevezni.

(3) Új közterület létesítése esetén a közterület nyilvántartásba vételét követő egy éven belül a közterületet el kell nevezni.

(4) Ha egy közterület településrendezés, beépítés következtében két vagy több részre tagozódik, egységes közterületként megszűnik, az elkülönült rész(ek)nek -az elkülönüléstől számított egy éven belül - más nevet kell adni.

(5) Az elnevezett közterület természetes folytatásaként nyíló új szakasz külön elnevezési

eljárás nélkül a már elnevezett közterületnevet kapja.

1. **Személyről való utca elnevezés**

4.§ (1) Az közterületnév előtagjának meg kell egyeznie a személy által használt családi és

utónévvel.

(2) Kizárólag a családi nevet alkalmazni csak akkor lehet, ha a névadó személyiség így is,

vagy így ismert, vagy ha az elnevezés egy családról történik.

(3) Ha a névadó személy foglalkozása, hivatása, vagy egyéb ismertető

jegye szorosan kapcsolódik a személynévhez, akkor ez a közterület névben is feltüntethető.

5. § Közterület elnevezéssel emléket állítani olyan személynek lehet

a) akinek közismert tevékenysége a történelemében kiemelkedő jelentőségű

volt és személye közmegbecsülésnek örvend,

b) aki a tudomány, művelődés, sport, vagy a társadalmi élet egyéb területén kimagaslóan

jelentőset tett, vagy alkotott, és ezáltal személyének emléke megőrzésre méltó,

c) akinek Peterd község életében, történetében kiemelkedő szerepe volt,

tevékenységével hozzájárult Peterd község egészének, vagy egy részének fejlődéséhez.

1. **Közterület nevek megszüntetése**

6.§ (1) A közterület - településrendezés, beépítés vagy más módon történő - megszűnésével külön döntés nélkül a közterület neve is megszűnik.

(2) A megszűnt közterület nevet a közterület névjegyzékben továbbra is fel kell tüntetni,

jelölve a megszűnés okát és idejét.

1. **Hatásköri és eljárási szabályok**

7.§ (1) A közterület elnevezésére, elnevezése megváltoztatására javaslatot tehet:

a) polgármester

b) önkormányzat állandó bizottsága

c) önkormányzati állandó bizottság elnöke, tagja

d) önkormányzati képviselő

e) Peterd településen bejelentett lakcímmel rendelkező állampolgár

(2) A közterületek elnevezése és elnevezésük megváltoztatása a képviselő- testület hatáskörébe tartozik.

(3) A megállapított új közterületnevet a helyben szokásos módon közé kell tenni, az új

közterületnév a közzététel napjától érvényes.

(4) A képviselő-testület közterület elnevezéséről, elnevezés megváltoztatásáról hozott döntése

alapján a jegyző értesíti a lakcímnyilvántartás és az ingatlan nyilvántartás szerveit, valamint a településen közszolgáltatás végzőket az új közterület elnevezésről.

1. **Házszámtábla**

8.§ (1) Az ingatlanokat (az épületeket és a beépítetlen telkeket) a közterületről jól látható táblán feltüntetett számmal kell ellátni.

(2) A házszám a belterületi ingatlanoknak (épületeknek és a beépítetlen teleknek) a vele

érintkező közterület(ek)re megállapított sorszáma.

9.§ (1)A számozás eggyel kezdődik és a számok kihagyás nélkül emelkednek. A számozás növekedésének irányába nézve bal oldalon kezdődik a számozás és folyamatos.

(2) A kialakult házszámozás után megosztott ingatlanok házszámát úgy kell megállapítani,

hogy az eredeti házszámot – az újonnan kialakult telkek számának megfelelően, a házszámsor

növekedésének irányában -az abc. betűinek megfelelő sorrendben alátöréssel kell meghatározni.(pl: 1/a, 1/b, 1/c)

(3) A kialakult házszámozás után egyesített ingatlanok eredeti házszámukat megtartják. (pl.

az l. és 3. házszámú ingatlan egyesítés után az l-3. házszámot kapja)

10.§ A házszámtáblát elsősorban épületen, kerítésen, ezek hiányában külön tartószerkezeten jól látható helyen kell elhelyezni.

1. **Házszámrendezés**

11.§ (1) Az első - és a szükséges házszámrendezés végrehajtása során történő

házszámtábla kihelyeztetés a jegyző feladata, az ezzel kapcsolatos költségek az önkormányzatot terhelik.

(2) Az ingatlan tulajdonosa (kezelője, használója) köteles a kihelyezett házszámtáblát

folyamatosan karbantartani, az elavult, vagy hiányzó házszámtábla pótlásáról saját költségén

gondoskodni.

(3) A nem valóságos állapotnak megfelelő és nem a megfelelő módon kifüggesztett házszámtáblák leszereltetését a jegyző a tulajdonos terhére elrendelheti.

12. § A házszámrendezés során a házszámok megállapítását úgy kell végrehajtani, hogy a

házszámok az ingatlan-nyilvántartásba bejegyzett telkek száma szerint növekedjenek.

13.§ E rendelet a kihirdetést követő nap lép hatályba.

Klasz Józsefné Spánné Csalos Beáta

polgármester jegyző

A rendeletet a képviselő-testület a 2014. augusztus 26-i ülésen fogadta el. Kihirdetésre került 2014.szeptember 15-én.

Spánné Csalos Beáta

jegyző